als_Latn dik_Latn sag_Latn
Mediat pranë Ilir Metës raportuan sot për tërheqjen e kryeministrit Edi Rama dhe krijimin e qeverisë teknike. Portali “360 gradë”, i cili mbështet fort kreun e LSI-së, shkruante se Rama ka nisur të largojë orenditë nga zyra e tij.
Burime nga Partia Socialiste i thanë CityNews se ky është një lajm i rremë dhe se Rama nuk do të tërhiqet. Po sipas këtyre burimeve, nuk do të ketë qeveri teknike dhe as shtyrje të zgjedhjeve.
Të kontaktuar nga CityNews, eksponentë nga selia rozë i cilësuan lajmet e publikuara nga mediat pranë Metës si përpjekje për destabilitet. Sipas tyre, kryeministri Rama nuk ka larguar asnjë orendi nga zyra dhe as ka vendosur të tërhiqet për t’i hapur rrugë qeverisë teknike./CityNews
als_Latn als_Latn als_Latn